Ewing spilte i FA-cupfinalen i både 1955 og 1956. Newcastle United slo City 3–1 i 1955, men året etter var Ewing på vinnerlaget mot Birmingham City. City vant 3–1 i en kamp som er blitt berømt på grunn av heltedåden til keeper Bert Trautmann, som fortsatte å spille til tross for brukket nakke (det var ikke lov med innbyttere på den tiden). Klareringer i siste liten var en viktig del av hans spill, men ved enkelte anledninger virket de mot sin hensikt, og hans ti selvmål er fortsatt rekord for Manchester City.